Reinhold Kuebart

Reinholdas Kiubartas ( arba ; 1879 m. rugsėjo 22 d. Rytprūsiuose: Stalupėnų apskrities Užbalių kaime – 1937 m. sausio 22 d. Kleinmachnove, Brandenburgas, Trečiasis Reichas) – iš Mažosios Lietuvos kilęs Vokietijos skulptorius, daugiausiai kūręs animalistikos srityje.

 Biografija 
Studijavo Karaliaučiaus menų akademijos profesoriaus Dr. Johanno Friedricho Reuscho klasėje, o nuo 1901 m. iki 1913 m. – Berlyno menų aukštojoje mokykloje pas prof. Ernstą Herterį.  

Priklausė Berlyno menininkų draugijai, kaip jos narys dalyvavo Didžiosiose Berlyno meno parodose: 1907 m. demonstravo Sosto įpėdinio Vilhelmo biustą, 1908 m. – Mergaitę su elniu, 1911 m. – Kumeliuką, 1914 m. – Šarvuotą riterį; 1916 m. – Gaidžio fontaną, 1918 m. – Kurtų grupę, 1927 m. – Baltąjį lokį.Ilse Krumpöck: Die Bildwerke im Heeresgeschichtlichen Museum. Wien 2004, S. 99 

Palaidotas Berlyno Vilmersdorfo kapinėse.

 Kūriniai (pasirinktinai} 
miniatiūra|250px|right|Žirgyno Didžiuosiuose Trakėnuose administracinis pastatas tarpukaryje. Priekyje matosi paminklas legendiniam eržilui „Tempelhüter“, ant stogo vėtrungė. Abiejų darbų autorius – Reinholdas Kiubartas.Egidijus Bacevičius. Trakėnų veislės arkliai garsina gimtinę // www.silaine.lt

 Žirgo „Tempelhüter“ skulptūra (išlieta ir atidengta 1932 m., švenčiant trakėnų veislės žirgų atsiradimo 200 m. jubiliejų. Po Antrojo pasaulinio karo kaip karinis trofėjus išvežtas į Rusiją, stovėjo prie vieno iš Timiriazevo žemės ūkio akademijos korpuso. Po 1990 m. – Maskvos žirgininkystės muziejuje. 1974 m. pastatyta kopija prie Vokietijos arklių muziejaus Verdeno (Aller) mieste, o 2013 m. – Jasnaja Poliana (buv. Didieji Trakėnai) vietovėje, Kaliningrado sritis, Rusijos Federacija). Светлана Песоцкая. Под Калининградом появился бронзовый Темпельхютеp // www.silaine.lt Egidijus Bacevičius. Trakėnų veislės arkliai garsina gimtinę // www.silaine.lt Хранитель храма
 Eržilo „Morgenstrahl“ statula (Pirmojo pasaulinio karo metais kaip karo trofėjus pateko į Rusiją, dabar – Maskvos žirgininkystės muziejuje.) Egidijus Bacevičius. Trakėnų veislės arkliai garsina gimtinę // www.silaine.lt Из истории российского коневодства
 Kumelės „Kontancija“ skulptūra (pirmajai žirgų lenktynių nugalėtojai Įsrutyje skirta statula tarpukaryje stovėjo šio miesto hipodrome) Žirgo „Konstancija“ statula Įsruties hipodrome
 Sosto įpėdinio Vilhelmo biustas (1907 m.);
 Mergaitė su elniu (1908 m.);
 Kumeliukas (1911 m.);
 Šarvuotas riteris („Už kaizerį ir reichą“, 1914 m.);
 Gaidžio fontanas (1916 m.);
 Karininko biustas (1918 m.);
 Žirgo „Tempelhüter“ statulėlė (apie 1922–1929 m.; bronza; 32×11,5×38,5 cm; Kariuomenės istorijos muziejus Vienoje);
 Begemotas (1925 m.);
 Kiškį besivejantys kurtai (1926 m.);
 Baltasis lokys (1927 m.);
 Sportinis žirgas (1936 m., skulptūra pastatyta XI Olimpinių žaidynių proga Berlyne; esesininkų pašalinta).

 Išnašos 

 Literatūra 
 Kübart, Reinhold // Hans Vollmer (Hrsg.). Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 22: Krügner–Leitch. E. A. Seemann, Leipzig, 1928, S. 43
 Gerhard Kuebart. Über Trakehnen nach Berlin. Lemgo, 2007; ISBN 978-3-9811569-0-4
 Ilse Krumpöck. Die Bildwerke im Heeresgeschichtlichen Museum. Wien, 2004, S. 99
 Bronzeabguss des legendären Hengstes wieder in Trakehnen – Tempelhüter kehrt zurück. // Kreiszeitung.de, 11. Oktober 2013

 Nuorodos 
 Reinholdas Kiubartas prie išlietos Eržilo „Tempelhüter“ statulos Berlyne 1932 m.

Kategorija:Mažosios Lietuvos asmenybės
Kategorija:Vokietijos skulptoriai
Kategorija:Dailininkai animalistai